CELEX: 62017CA0532
Language: hu
Date: 2018-07-04 00:00:00
Title: C-532/17. sz. ügy: A Bíróság (harmadik tanács) 2018. július 4-i ítélete (a Landgericht Hamburg [Németország] előzetes döntéshozatal iránti kérelme) – Wolfgang Wirth és társai kontra Thomson Airways Ltd. (Előzetes döntéshozatal – Közlekedés – 261/2004/EK rendelet – A 2. cikk b) pontja – Hatály – Az „üzemeltető légi fuvarozó” fogalma – Légi jármű legénységgel együtt történő bérlésére („wet lease”) vonatkozó szerződés)

27.8.2018   
            
            
               HU
            
            
               Az Európai Unió Hivatalos Lapja
            
            
               C 301/10
            
         
      A Bíróság (harmadik tanács) 2018. július 4-i ítélete (a Landgericht Hamburg [Németország] előzetes döntéshozatal iránti kérelme) – Wolfgang Wirth és társai kontra Thomson Airways Ltd.
      (C-532/17. sz. ügy) (1)
      
      ((Előzetes döntéshozatal - Közlekedés - 261/2004/EK rendelet - A 2. cikk b) pontja - Hatály - Az „üzemeltető légi fuvarozó” fogalma - Légi jármű legénységgel együtt történő bérlésére („wet lease”) vonatkozó szerződés))
      (2018/C 301/12)
      Az eljárás nyelve: német
      
         A kérdést előterjesztő bíróság
      
      Landgericht Hamburg
      
         Az alapeljárás felei
      
      
         Felperesek: Wolfgang Wirth, Theodor Mülder, Ruth Mülder, Gisela Wirth
      
         Alperes: Thomson Airways Ltd.
      
         Rendelkező rész
      
      A visszautasított beszállás és légi járatok törlése vagy hosszú késése [helyesen: jelentős késése] esetén az utasoknak nyújtandó kártalanítás és segítség közös szabályainak megállapításáról és a 295/91/EGK rendelet hatályon kívül helyezéséről szóló, 2004. február 11-i 261/2004/EK európai parlamenti és tanácsi rendelet, és különösen annak 2. cikke b) pontja értelmében vett „üzemeltető légi fuvarozó” fogalmát úgy kell értelmezni, hogy az nem foglalja magában az olyan légi fuvarozót, amely – mint az alapeljárásban szereplő légi fuvarozó – másik légi fuvarozónak légi jármű legénységgel együtt történő bérlésére („wet lease”) vonatkozó szerződés keretében legénységgel együtt repülőgépet ad bérbe, azonban a légi járatok tekintetében nem viseli az üzemeltetési felelősséget, ideértve azt az esetet is, amikor az utasoknak kiállított, valamely légi járatra szóló helyfoglalási visszaigazolás feltünteti, hogy e járatot az első légi fuvarozó üzemelteti.
      
         (1)  HL C 402., 2017.11.27.